
Αθήνα, 4 Oκτωβρίου 2018
ΕΡΩΤΗΣΗ

Προς τον κ. Υπουργό Περιβάλλοντος και Ενέργειας
Θέμα: «Αποχωρήσεις από τη ΔΕΗ Α.Ε. και αντίστοιχος αριθμός προσλήψεων. »

Έως και το 2016 έχουν αποχωρήσει από τη ΔΕΗ Α.Ε. χίλιοι διακόσιοι πενήντα (1250) εργαζόμενοι, γεγονός που δίδει τη δυνατότητα, με τον περιορισμό των προσλήψεων 1 προς 5, για πρόσληψη 250 νέων εργαζομένων.


Επειδή η Δημόσια Επιχείρηση Ηλεκτρισμού Α.Ε. χρειάζεται την πρόσληψη νέου προσωπικού για την εύρυθμη λειτουργία της.


Επειδή το νέο προσωπικό αποκτά προστιθέμενη αξία στην προσφορά της εργασίας του όταν για ένα χρονικό διάστημα συνυπηρετεί με πιο έμπειρους εργαζομένους.


Επειδή το μισθολογικό κόστος για κάθε παλιό εργαζόμενο που αποχωρεί, αντιστοιχεί σε 3 ή και 4 νέους εργαζόμενους.


Επειδή οι περιοχές στις οποίες λειτουργούν τα εργοστάσια της ΔΕΗ Α.Ε. (Δυτική Μακεδονία, Νομός Κοζάνης και Φλώρινας, καθώς και Μεγαλόπολη) διαθέτουν εξειδικευμένο και έμπειρο προσωπικό, ενώ από την άλλη μαστίζονται από την ανεργία.

Επειδή και τα έτη που ακολούθησαν (2017 και 2018) οι αποχωρήσεις του προσωπικού από τη ΔΕΗ Α.Ε.  συνεχίζονται, ιδιαίτερα μάλιστα μετά την καθιέρωση του μπόνους αποχώρησης, 
Ερωτάται ο κ. Υπουργός:
· Προτίθεται να εγκρίνει την διενέργεια Διαγωνισμού για την πρόσληψη προσωπικού στη ΔΕΗ Α.Ε.;

Οι ερωτώντες Βουλευτές
Θεοφύλακτος Ιωάννης
Αυλωνίτου Ελένη
Γεννιά Γεωργία
Δημητριάδης Δημήτριος
Ιγγλέζη Αικατερίνη
Καββαδία Ιωαννέτα (Αννέτα)
Μανιός Νικόλαος
Μιχελογιαννάκης Ιωάννης
Ντζιμάνης Γεώργιος
Πάντζας Γεώργιος
Παπαδόπουλος Αθανάσιος (Σάκης)
Παρασκευόπουλος Νικόλαος
Σαρακιώτης Ιωάννης
Σέλτσας Κωνσταντίνος
Σκούφα Ελισσάβετ (Μπέττυ)
Σπαρτινός Κωνσταντίνος
Τριανταφυλλίδης Αλέξανδρος
Τσόγκας Γεώργιος

